આ અંગે મળતી માહિતી અનુસાર બારડોલીના સુરતી ઝાંપા વિસ્તારમાં આવેલ ખત્રીવાડમાં રહેતા સોયબ યુસુફ ગજીયા (ઉ.વર્ષ 50) પોતાની માલિકીની જમીનમાં ખેતી કરી પોતાના પરિવારનું ગુજરાન ચલાવતા હતા. બુધવારના રોજ સવારે સોયબ ગજીયા પોતાની વાડીમાં મજૂરીકામ કરતાં હીરાલાલ ગામિતના પુત્ર અજય (ઉ.વર્ષ 12) સાથે મોટર સાયકલ નંબર જીજે 19પી 4523 પર ઘરેથી ખેતરે જવા માટે નીકળ્યા હતા. તેઓ બારડોલી નવસારી રોડ પર ઇસરોલી ગામની સીમમાંથી પસાર થઈ રહ્યા હતા તે સમયે પાછળથી પૂરઝડપે અને ગફલતભરી રીતે આવતી સ્કોર્પીયો કાર (નંબર એમએચ 02સીડી 6766)એ તેમની મોટર સાયકલને ટક્કર મારી દીધી હતી.